बैठक में महापौर ने अधिकारियों से गोदौलिया गिरजाघर मार्ग कई बार धंसने के बाबत जानकारी मांगी. कहा कि बार - बार सड़क धंसने का कारण गुणवत्ता का ध्यान न रखा जाना है. लोक निर्माण विभाग के अभियंताओं ने कहा कि गुणवत्ता में कोई समझौता नहीं किया जा रहा है लेकिन सड़क क्यों धंस रही है इसका सटीक कारण पता नहीं चल पा रहा है. नगर निगम के अधिकारियों को निर्देश दिया कि गोदौलिया गिरजाघर मार्ग का पुराना नक्शा निकालकर पता लगाया जाये कि मार्ग पर कहीं पुराना नाला अथवा ध्वस्त सीवर लाइन तो नहीं है.